
Narva Linnavolikogu 09.06.2005 määruse nr 18/56 

„Linnavara võõrandamise kord“ muutmine
Määrus kehtestatakse kohaliku omavalitsuse korralduse seaduse § 22 lõike 1 punkti 6 alusel.

§ 1. Narva Linnavolikogu 09.06.2005.a määruses nr 18/56 „«Linnavara võõrandamise kord» (edaspidi Kord) tehakse järgmised muudatused:

1.1 Korra § 82 lõiget 1 täiendatakse ja sõnastatakse see järgmiselt:

„Omandatud varasse müügilepingu kohaselt tehtavate investeeringute maht peab olema dokumentaalselt (summad esitatakse aruandes ilma käibemaksuta, välja arvatud juhul, kui vastavalt käibemaksu reguleerivatele õigusaktidele ei ole õigust tasutud käibemaksu sisendkäibemaksuna maha arvata või käibemaksu tagasi taotleda ning käibemaksu ei hüvitata ka muul moel) või muul, lepingupooltele vastuvõetaval viisil tõendatud, või hinnatud kompetentse isiku poolt nende turuväärtuses. Tootmise ja teenuste arendamiseks soetatud käibevahendite, sh tooraine ja inventari, soetamist ning osalust tütarettevõttes ei loeta investeerimiskohustuste täitmiseks.“
§ 2. Käesolev määrus jõustub seaduses sätestatud korras.

Aleksandr Jefimov

Linnavolikogu esimees

SELETUSKIRI

Narva Linnavolikogu 09.06.2005. a määrusega nr 18/56 kehtestati „Linnavara võõrandamise kord“ (edaspidi Kord). Narva Linnavalitsuse linnavarakomisjon teeb ettepaneku teha nimetatud Korras muudatused, mis on tema arvates vajalikud selle korra edasiseks edukaks rakendamiseks. Tehakse ettepanek täiendada Korra punkti 82.1  sättega selle kohta, et käibemaksukohustuslaseks mitteolevatele isikutele (mittetulundus-organisatsioonidele)  lähevad investeeringud arvesse koos käibemaksuga.

Antud ettepanek on seotud Moskva Patriarhaadi Eesti Õigeusu Kiriku Narva Issanda Ülestõusmise Peakiriku koguduse taotlusega. Kuna Narva Issanda Ülestõusmise Peakiriku kogudus ei ole käibemaksukohustuslane ning talle käibemaksu ei tagastata, taotleb ta objektide Igor Grafovi tn 4 ja Mõisa tn 4 osas investeerimiskohustuste alandamist käibemaksu summa ehk 20% võrra. Narva Linnavalitsuse linnavara komisjoni 17.09.2014 koosolekul (protokoll nr 11) jäeti Moskva Patriarhaadi Eesti Õigeusu Kiriku Narva Issanda Ülestõusmise Peakiriku koguduse taotlus investeerimiskohustuse alandamiseks õigusliku aluse puudumise tõttu rahuldamata, kuid tehti taoliste olukordade reguleerimiseks ettepanek teha sellekohane muudatus linnavara võõrandamise korras.

Jelena Skulatšova   

Linnavara osakonna juhataja

__________ nr _____

Narva Linnavolikogu 09.06.2005 määruse nr 18/56 

„Linnavara võõrandamise kord“ muutmine

Narva Linnavalitsus võtab vastu protokollilise otsuse:

1. Taotleda Narva Linnavolikogu määruse vastuvõtmist 09.06.2005 määruse nr 18/56 „Linnavara võõrandamise kord“ muutmiseks vastavalt lisatud Narva Linnavolikogu määruse eelnõule.

2. Volitada Narva Linna Arenduse ja Ökonoomika Ameti direktorit Georgi Ignatov´it antud küsimust ette kandma Narva Linnavolikogu istungil.

Eduard East

